Džena Andersone

thumb|Džena Andersone 2024. gadā
**Džena Andersone** (dzimusi ) ir latviešu rakstniece un juriste.

## Biogrāfija
Ventspils Valsts 1. ģimnāzijas un Ventspils Medicīnas skolas absolvente. 2007. gadā ieguvusi bakalaura grādu jurisprudencē Latvijas Policijas akadēmijā, 2009. gadā maģistra grādu Rīgas Stradiņa universitātē Tiesību zinātnes programmā. 2019. gadā Latvijas Universitātes Juridiskajā fakultātē ieguvusi tiesību doktora zinātnisko grādu krimināltiesībās. Juridiskajā darbā strādā no 1999. gada, t.sk. kā tiesneša palīgs tiesā, jurists Latvijas Cilvēktiesību centrā. No 2019. gada 22. marta līdz 2025. gada 28. martam strādāja par prokurori.

Džena Andersone raksta prozu un dzeju; aktīvi publicējas kopš 2021. gada, kad žurnālā "Domuzīme" nopublicēts Dženas Andersones stāsts "Damirs Hāns spēlē šahu".

2021. gadā izdots Dženas Andersones pirmais debijas stāstu krājums "Dadži", kuru nominēja Literatūras gada balvai kategorijā "Spilgtākā debija", kā arī Latvijas sabiedrisko mediju gada balvas kultūrā "Kilograms kultūras 2022" pavasara balsojumā kategorijā "Starts". Savukārt rakstnieka Egona Līva piemiņas balvas "Krasta ļaudis" 2022 pasniegšanas ietvaros Dženai Andersonei piešķirta pateicība par grāmatu "Dadži" kā ieguldījumu latviešu literatūrā.
No stāstu krājuma "Dadži" titulstāsts "Dadži" un stāsts "Spēle" iekļauti un izdoti latviešu prozas antoloģijā spāņu valodā — *A por el mar — relatos Letones Contemporaneos*.

2022. gadā izdots stāstu krājums "Sainis", bet 2023. gadā — stāstu krājums "Krīta apļi", kas nominēts Literatūras gada balvai kategorijā "Labākais prozas darbs", kā arī Latvijas sabiedrisko mediju gada balvas kultūrā "Kilograms kultūras 2024" pavasara balsojumā kategorijā "Literatūra".

2024. gadā izdots Dženas Andersones romāns "Herbārijs ar leduspuķēm", bet 2025. gadā romāns "Demiurgs".

Džena Andersone vairākkārt piedalījusies festivālā "Prozas lasījumi". 2022. gada festivālā stāsts "Plauksta, aizšauta acīm priekšā" kļuva par vienu no uzvarētājiem konkursā "Patvertne, patversme, slēptuve". 2023. gada festivālā stāsts "Kāds pieskaras rokai" kļuva par vienu no uzvarētājiem konkursā "Profesija — rakstnieks". 2024. gadā stāsts "Viņas vārds ir Edīte" kļuva par vienu no uzvarētājiem konkursā "Kā dzīvot tālāk?".

## Bibliogrāfija

### Proza
* "Dadži" [stāstu krājums]. Rīga: Zvaigzne ABC, 2021.
* "Sainis" [stāstu krājums]. Rīga: Zvaigzne ABC, 2022.
* "Krīta apļi" [stāstu krājums]. Rīga: Zvaigzne ABC, 2023.
* "Herbārijs ar leduspuķēm"' [romāns]. Rīga: Zvaigzne ABC, 2024.
* "Demiurgs" [romāns]. Rīga: Zvaigzne ABC, 2025.

### Dzeja

"Pilsētas putni" [dzejas krājums]. Rīga: izdevniecība “Jānis Roze”, 2026.

### Kopkrājumi (lugas, stāsti, dzeja)
* "Dubļi", lugu kopkrājums "Cilvēklaiks", biedrība "Dramaturgu asociācija", lugu krājums izdots projekta "Lugu konkurss — lugu krājums" ietvaros, 2024
* "Paej malā", stāstu kopkrājums "Davai", izdevniecība "Strāva", 2024
* "Autobiogrāfija", dzejas kopkrājums "Atbildes — latviešu sieviešu autobiogrāfiskā dzeja", izdevniecība "Strāva", 2025

### Publikācijas (proza un dzeja)
* "Damirs Hāns spēlē šahu" [stāsts]. Žurnāls "Domuzīme", 2021
* "Lukrēcija mācās peldēt" [stāsts]. Žurnāls "Strāva", 2022
* "Nelaiks" [stāsts]. Žurnāls "Domuzīme", 2022
* "Virzība uz priekšu” [stāsts]. Mēnešraksts “Avīzes Nosaukums”, 2022
* "Kāds pieskaras rokai” [stāsts]. Vietne *punctummagazine.lv*, 2023
* "Bumba" un "Plauksta, aizšauta acīm priekšā" [stāsti]. Žurnāls "Domuzīme", 2023
* "Balto zirgu gaidot" [stāsts]. Žurnāls "Jaunā Gaita", 2023
* "Dzeja" [dzeja]. Žurnāls "Jaunā Gaita", 2024
* "Dzejas kopa" [dzeja]. Laikraksts "Kultūrzīmes", 2024
* "Spogulis" [stāsts]. Žurnāls "Domuzīme", 2024
* "Himenesa garā diena" [stāsts]. Vietne *punctummagazine.lv*, 2024
* "Autobiogrāfija" [dzeja]. Žurnāls "Strāva", 2024
* *Bacha Posh: you will be a boy, my daughter* [dzeja]. Žurnāls "Strāva", kalendārs "Nesanāca, bet sanāca", 2024
* "Viņas vārds ir Edīte" [stāsts]. Vietne *punctummagazine.lv*, 2025
* "Protokols" [stāsts]. Žurnāls "Jaunā Gaita", 2025
* "Bailes atkāpjas pamazām" [dzejas kopa]. Žurnāls "Strāva", 2025
* "Klusā uguns" [stāsts]. Mēnešraksts "Avīzes Nosaukums", 2025
* "Mikimauša apskāviens" [eseja]. Vietne *punctummagazine.lv*, 2025

## Atsauces